Noh Salleh

**Mohammad Noh bin Salleh Sadeli** (nosusu ontok 15 Gomot 1985) toi ko' lobi ointunan sabaagi **Noh Hujan** toi ko' **Noh Phrofile** nopo nga songulun modsisindnig om pomuzik Malaysia. Ointutunan yau sabaagi vokalis om gitaris toponsol do tinimungan muzik rock Malaysia, Hujan. Yau nogi songulun modsisinding hip hop tu nokoumbal nosili sorupu do tinimungan MIX ontok toun 2004 gisom 2006, om nakasampat kasaii do papalabus album*Mula Dari Dulu* i pinalabus do Cat Farish.

## Buruonon muzik
Minonimpuun i Noh do buruonon dau id kaganaan muzik sabaagi modsisinding hip hop om minomonsoi do tinimungan MIX miampai tolu tambalut suai, Asyraf Hardy, MC Wayne om Ogie. Minanain yolo kontrak miampai komponi rakaman Cat Presents Productions sanganu di Cat Farish om nokoimbulai miampai dau id album *Mula Dari Dulu* ontok toun 2006. Pinotingkod yolo tu manahak i Noh do fokus kumaa tinimungan Hujan. Alapas di, minuli i MC Waynid Sarawak om nosili do deejay radio Cats FM.

Alapas pinotingkod o MIX, minomonsoi i Noh miampai mamaamain gitar Coco, Mohd Hezry Mohd Hafidz toi ko' lobi ointutunan sabaagi AG Coco do tinimungan Hujan. Noturidong o Hujan ontok toun 2005 alapas minoposuang i Noh do piipiro demo dau id Myspace, di noilaan di AG Coco i minogowit dau kumaa mintutun do media arus perdana. Id kotimpuunon kinoimbulayon do  Hujan, narahung yolo do jazz om rock id ponuatan do tondig.

Id solian Hujan, minonuridong i Noh do tinimungan Da Vagabonds id hombo yau sondiri nosili surupu sabaagi vokalis, Heri Hamid (gitar), Alea Sutan (bes) om Irfan Iskandar (dram), pinapalabus o tinimungan diti do album koiso diolo ontok toun 2013.Buruonon solo di Noh tinimimpuun miampai *[[Angin Kencang (album Noh Salleh)|Angin Kencang]]* ontok Madas 2014.

Miniduet i Noh miampai tinimungan Indonesia, Mustache om Beard maya tondig "Batas Mimpi".

Nokoimbulai yau miampai single "Debu Bercahaya" ontok Ngiop 2019, i noinspirasi mantad susui tragedi do tambalut dau sondiri. Tondig diti nopo nga minanganu apat toun do momongo'.

## Koposion sondiri
Sinumawo i Noh miampai modsisinding om sorupu tinimungan hip-hop dilaid do Teh Tarik Crew, Shazrina Azman toi ko' lobi ointutunan sabaagi Mizz Nina ontok 1 Madas 2011. Ontok Ngiop 2022, minopointutun yolo di Musa sabaagi tanak angkat mooi do oruhang o paganakan diolo. Miniada i Noh om Mizz Nina do talak iso ontok Magus 2022 alapas 11 toun misawo.

Id video Noh, *Kisah Inspirasi Noh Salleh* di pinosuang dau id YouTube ponopoilo do nokoumbal daa yau do managi dadah, nga tupus di Mizz Nina kumaa dau nopo nga minongumolig dau mantad kasalaan momoguno dadah.

## Diskografi

### M.I.X

* *Mula Dari Dulu* (2006)

### Hujan

* *[[Hujan (album)|Hujan]]* (2008)
* *[[Mencari Konklusi]]* (2009)
* *[[Lonely Soldier Boy]]* (2010)
* *[[Sang Enemy]]* (2012)
* *[[Jika Sempat]]* (2016)
* *Suria* (2018)

### Da Vagabonds

* *Da Vagabonds* (2014)

### Solo

* *[[Angin Kencang (album Noh Salleh)|Angin Kencang]]* (2014; pinalabus kaagu ontok 2017)
* *[[Debu Bercahaya]]* (2018)

### Kolaborasi suai

* "Hantu" miampai M.I.X - (2006)
* "Puteri Santubong" miampai M.I.X - (2006)
* "Akademi Cinta" popoimbulai Nas Adila miampai M.I.X - (2006)
* "Pelita" popoimbulai A.P.I - *Hooperz* (2010)
* "Kurnia" miampai Mizz Nina - *What You Waiting For* (2010)
* "Selamat Pagi Sayang" bersama DJ Fuzz - *Mixtape Mixology 3* (2010)
* "Kotarayaku" miampai Altimet - *[[Kotarayaku]]* (2011)

## Filemografi

### Filem

## Susukuon


## Noputan labus

* Noh Salleh id Discogs
* Noh Salleh id Facebook 
* Noh Salleh id Twitter
* Noh Salleh id Instagram